open-index/open-wikipedia-markdown huggingface dataset:
Долина на кралевите

right|thumb|300px|Долината на Тебанските ридови, западно од Нил, октомври 1988 (црвената стрелка ја покажува локацијата)
**Долина на кралевите** (; „Капија на кралот“) — долина во Египет каде во период од речиси 500 години (од XVI век п.н.е. до XI век п.н.е. се закопувани кралевите и други благородници на Стар Египет (од Осумнаесетта до Дваесетта династија).
Долината се наоѓа на западниот брег на Нил, наспроти Теба (денешен Луксор).

Со последните откриени гробови од 2005 и 2008 година, долината има 62 гроба и комори. Кралските гробови се украсени со сцени од египетската митологија. Сите гробови се најверојатно отворени и покрадени во минатото, но сè уште ја прикажуваат сликата на моќта и богатството на владетелите од тоа време.

Долината на кралевите е во центарот на интерес на бројни археолози и египтолози уште од крајот на 18 век, а гробовите и погребните обичаи од тоа време сè уште се интересни за истражување. Долината е посебно популарна поради откритието на гробот „KV62“ на Тутанкамон (заедно со приказните за „проклетството на фараоните“).

## Забелешки и наводи

### Наводи

### Библиографија

* 
* 
* 
* 
* 
* 
* 
* 
* 
* 
*  – Details of all the major tombs, their discovery, art and architecture
*  – Covers the history of the exploration of the Valley in chronological order
* 
* 
*  – A good introduction to the valley and surroundings
* 
*  – Spectacular photography of the best tombs
* 
* 
*  – chapters by archaeologists working in the valley from an international conference on the Valley of the Kings
* 

### Надворешни врски

* 
* 
* 
* 

Категорија:Стар Египет
Категорија:Египтологија
Алор Стар

**Aлор Стар** *([[јави]]: الور ستار)*, порано познат како **Алор Сетар** е главен град на Кедах, Малезија. Градот има околу 300.000 жители и е најголем град во регионот.
## Наводи

Категорија:Кедах
Категорија:Градови во Малезија
Категорија:Населени места основани во 1735 година
Хималајска црна мечка

**Хималајска црна мечка** () — подвид на азиската црна мечка кој се среќава многу ретко.

## Живеалиште
Овие мечки живеат на Хималаите од Бутан до Пакистан. Најмногу ги има во планинските предели и во џунглите.
 
За време на летниот период, можат да се сретнат и во потоплите региони во Непал, Кина, Русија и Тибет, на надморска височина од 3000 do 3500 метри. Во зимскиот период се симнуваат до 1500 метри во потоплите тропски шуми.

## Особености
*U.t. laniger* имаат крзно со црна боја, светлокафеава муцка и жолт белег на градите. Во просек се со должина од 1.4 до 1.6 метри, и тежат од 90 до 120 килограми. Во есен поради таложењето на масти кои им се потребни за време на хибернацијата, можат да достигнат тежина и до 180 килограми. Иако по природа се животни кои се активни дење, сепак некои од нив стануваат ноќни со цел ден го избергнат човекот. Денот најчесто гопоминуваат во пештери или шупливи дрва.

## Исхрана
Како и останатите сештојади, и овие мечки јадат храна од најразлично потекло. Најчесто се хранат со лешници, желади, овошје, мед, корења и различни инсекти како термити и ларви. Ако има недостаток на храна, се случува да нападнат добиток како овци, кози или телиња.

## Размножување
Половата зрелост ја достигнуваат отприлика во третата година. Се смета дека парењето е во октомври, и во февруари се раѓаат најчесто 2 младенчиња. Малите мечиња остануваат со мајката до нивната втора година.

## Заштитен статус
Оваа мечка е на списокот на ранливи животни. Најголема закана претставува уништувањето на нивното природно живеалитште поради ширењето на човекот, шумските пожари и дрвната индустрија. Иако ловот на овие животни е забранет од 1977 година, сепак ловокрадството претставува огромен проблем.

## Надворешни врски
*  Ursus thibetanus laniger

## Наводи

Категорија:Цицачи
Категорија:Мечки
Антон Југов

**Антон Југов** () бил политичар од Бугарија со потекло од Македонија, комунист, член и еден од раководителите на ВМРО (обединета) и Бугарската комунистичка партија (БКП), премиер на Бугарија во периодот 1956-1962.

## Животопис
По Првата светска војна семејството му се иселило во бугарскиот град Пловдив. Завршил гимназија таму и како работник во тутунската индустрија во 1921 се зачленил во младинските комунистички структури, а од 1928 и во самата БКП. Во истото време се приклучил и кон ВМРО (обединета) и во 1933-1934 бил секретар на неjзиниот Централен комитет. Од 1934 до 1936 студирал во СССР, а по враќането си во Бугарија бил избран за член на Централниот комитет на БКП. Во 1941 бил уапсен и пратен во логорот "Гонда вода", откаде што успеал да избега и да се приклучи кон партизанското движење, за кое во 1942 добил смртна казна. Во септември 1944 имал значаjна улога во комунистичкиот државен удар, кој му ја донел фотељата на министер на внатрешните работи 1944-1949. Учествал во сталинистичките репресии врз опозицијата. По Априлскиот пленум во 1956 ја добил позицијата премиер, но во 1962 по внатрешни конфликти во БКП бил отстранет и репресиран, а во 1972 дури исклучен од редовите на БКП. Во 1980-те бил целосно рехабилитиран и во 1989 прогласен за Хероj на Народна Република Бугарија.

## Извори


Категорија:Премиери на Бугарија
Категорија:Вицепремиери на Бугарија
Категорија:Министри за внатрешни работи на Бугарија
Категорија:Бугарски политичари од Македонија
Категорија:Бугарски офицери од Македонија
Категорија:Дејци на ВМРО (Обединета)
Категорија:Дејци на БКП
Категорија:Бугарски генерали
Категорија:Родени во 1904 година
Категорија:Починати во 1991 година
Категорија:Луѓе од Ругуновец
Категорија:Македонски преселници во Пловдив
Категорија:Починати во Софија
Тодор Павлов

*Оваа статија е за комунистот Тодор Павлов. За дипломатот Тодор Павлов видете [[Тодор Павлов (дипломат)|Тодор Павлов]] *

**Тодор Димитров Павлов** — комунист, политичар и филозоф од Бугарија со потекло од Македонија. Во светски рамки е познат како еден од главните застапници на теоријата на одразот.

По доаѓањето на Отечествениот фронт на власт во Бугарија, Павлов е еден од тројцата регенти на Царството Бугариjа во периодот 1944-1946. Потоа бил член на Централниот комитет на Бугарската комунистичка партија од 1957, член на Политбиро од 1966, двапати член на Президиумот на Народното собрание (1947-1954 и 1962-1971), претседател на Бугарската академиjа на науките (БАН) во периодот 1947-1962, по 1962 - почесен претседател на БАН, директор на Институтот по филозофија во БАН (1949-1952 и 1960-1977), почесен претседател на Сојузот на бугарските писатели.

По повод испраќањето на посмртните останки на Гоце Делчев за Народна Република Македонија на 7 октомври 1946 година одржал свечен говор во Народниот театар во Софија.

## За Гоце Делчев и македонското национално движење

## Извори


## Надворешни врски
* Говор на Тодор Павлов по повод заминувањето на посмртните останки на Гоце Делчев за Н. Р Македонија 1946 година, Софија.

Павлов, Тодор
Павлов, Тодор
Павлов, Тодор
Павлов, Тодор
Павлов, Тодор
Павлов, Тодор
Категорија:Апсолвенти на Софискиот универзитет
Категорија:Дописни членови на Академијата на науките на Советскиот Сојуз
Категорија:Предавачи на Софискиот универзитет
Категорија:Македонски преселници во Софија
Категорија:Носители на Орденот на Ленин
Категорија:Странски членови на Академијата на науките на Советскиот Сојуз
Категорија:Странски членови на Српската академија на науките и уметностите
Категорија:Дописни членови на Руската академија на науките
Менует во ге-дур

frameless|десно|200п

**[[Менует]] во ге-дур** е клавијатурна композиција во рамките на збирката „Тетратка за Ана Магдалена Бах“. Порано се сметала за дело на Јохан Себастијан Бах (BWV Anh. 114), но денес за нејзин творец се смета Кристијан Пецолд. Делото има своја придружна композиција — „Менует во ге-мол“.

## Надворешни врски
*  
* Менует во ге-дур на free-scores.com

Категорија:Дела на Јохан Себастијан Бах
Категорија:Дела за клавијатура
Категорија:Дела за чембало
Категорија:Композиции во ге-мол
Категорија:Композиции во ге-дур
Кристијан Пецолд

**Кристијан Пецолд** (; 1677 - пред 2 јуни 1733) — германски композитор и оргулар. Роден е во Кенигштајн во 1677 г., а починал во 1733 г. во Дрезден, каде работел како оргулар.

Пецолд се смета за автор на две композиции од збирката „Тетратка за Ана Магдалена Бах“: познатиот „Менует во г-дур“ (BWV Anh.II.114) и неговото придружно дело, „Менует во г-мол“ (BWV Anh.II.115). Порано се мислело дека нивен автор е Јохан Себастијан Бах, но денешната музикологија, преводена од Ханс-Јоахим Шулце, смета дека тие се дела на Пецолд. Ментуетот во г-дур е каталогизиран како BWV Anh. бидејќи сѐ до денес, дали неговиот вистински композитор е Пецолд или Бах.

Неговите дела можат да се најдат во многу книги, од рекреативна пијанистика, па сѐ до испитни дела.

## Наводи

Категорија:Германски композитори
Категорија:Барокни композитори
Категорија:Родени во 1677 година
Категорија:Починати во 1733 година
Шпионка

thumb|right|200px|Стандардна шпионка на дрвена врата
thumb|right|200px|Типичен поглед низ станбена шпионка
**Шпионка** е мал отвор (или стаклено окно) во врата, кое служи за ѕиркање надвор од вратата без да треба таа да се отвори. Стаклените шпионки во себе имаат леќи таканаречени „рибино око“ кои овозможуваат поширок видокруг од внатрешноста, а никаква видливост однадвор.

Категорија:Вратна опрема
Категорија:Безбедносна технологија
Ефрем Каранов

**Ефрем Цветков Каранов** (Кратово, 28 јануари 1852 — Ќустендил, 6 декември 1927) — македонски фолклорист, историчар, преведувач, револуционер, учесник во македонското револуционерно движење и општестевник во Бугарија.

## Животопис

### Ран живот и образование
Тој бил еден од истакнатите собирачи на македонски народни умотворби и научници во Бугарија  со потекло од Македонија.

Студира во своjот роден град, а потоа во периодот 1864-1866 во бугарско училиште во Цариград. Завршува словенска филологиjа во Русија, каде почнува да собира фолклорни материjали, кои ги публикува во соработка со Бугарското книжевно друштво, на кое станува дописен член во 1875, а во 1884 и полн член.

### Живот во Бугарија
По создавањето на Кнежевство Бугарија се населува во Ќустендил, а во 1895 година Каранов е еден од основачите на Македонско благотворително друштво *Македонија* (бугарски:Македония), по што бил избран за негов претседател.

Во 1895 година бил формираан Македонскиот комитет во Софија, а Каранов како претседател на *Ќустендилското друштво* активно се вклучил во револуционерната дејност на *Комитетот*. Веднаш по формирањето на Македонскиот комитет неговиот претседател Трајко Китанчев започнал со орагнизираање на Мелничкото востание, а собирен пункт на четите кој требало да навлезаат во Македонија била Ќустендилската област и токму таму четите биле доворужени и доопремени, а во сета дејност активно се вклучил Ефрем Каранов и *Ќустендилското друштво* .

По смрта на Китанчев и поделбите кој настанале во самиот Македонскиот комитет, Каранов почнал да се доближува до Македонската револуционерна организација, а остварува контакти и соработка со Гоце Делчев, Јане Сандански и Пејо Јаворов, токму во Ќустендилско ќе се наоѓа еден од поголемите пунктови на Македонската револуционерна организација преку која ќе минуваат четите, оружјето и др.

Ефрем Каранов починал во Ќустендил во 1927 година. Бугарскиот академик Ефрем Каранфилов е негов внук .
## Извори


## Објавени книги
* "Роден съм българин. Избрани съчинения и документи", Издателство на Отечествения Фронт, София, 1991.
* Ефрем Каранов "Описание на Кратовската каза; 10 народни песни от Кратово и Кратовско", објавено во „Периодическо списание на Българското Книжовно Дружество“, книжка XI и XII, София, 1876 година

Категорија:Македонски научници во Бугарија
Категорија:Членови на БАН
Категорија:Дејци на ВМОК
Категорија:Дејци на ВМОРО
Категорија:Македонски револуционери
Категорија:Луѓе од Кратово
Категорија:Македонски преселници во Ќустендил
Категорија:Македонски општественици
Знаме на Молдавија

**Националното знаме на [[Молдавија]]** е составено од три вертикални полиња со сина, жолта и црвена боја. На лицето на знамето во средина е поставен грбот на Молдавија, но не е поставен и на заднината на знамето. Боите се идентични со боите на знамето на Романија, што ја симболира зближеноста на двете земји. Знамето на Молдавија е едно од трите знамиња во светот каде лицето и заднината на знамето не се исти. Такво знаме е знамето на Парагвај и знамето на Саудиска Арабија. Во 2010 година во Молдавија бил донесен нов закон и според него, заднината на знамето е обратно по распоред на елементите од лицето, т.е. како поглед во огледало.

## Други знамиња


Податотека:Drapel fata.png|Лице на знамето на Молдавија
Податотека:Flag of Moldova (reverse).svg|Заднина на знамето, 2010 -
Податотека:Drapel verso.png|23pxЗаднина на знамето на Молдавија 1990 - 2010
Податотека:National flag of the Moldavian Democratic Republic.svg|23pxЗнаме на Молдавија од 1917
Податотека:Flag of Sfatul Tarii obverse.svg|23pxЗнаме на молдавскиот конгрес
Податотека:Flag of the Moldavian Soviet Socialist Republic.svg|23pxЗнаме на Молдавска ССР


## Поврзано
* Грб на Молдавија

Категорија:Молдавија
Категорија:Национални симболи на Молдавија
Знаме на Луксембург

**Знамето на [[Луксембург]]** се состои од три хоризонтални полиња со бела, сина и црвена боја. Знамето за првпат се употребило во 1845 до 1848 и повторно вратено на 23 јуни 1972. Денес во Луксембург има некои иницијативи за смена на знамето со црвен лав, како што е денешното цивилно знаме на Луксембург.

## Други знамиња


Image:Civil Ensign of Luxembourg.svg|Цивилно знаме на Луксембург


## Поврзано
* Грб на Луксембург
## Наводи

Категорија:Луксембург
Категорија:Знаме на Луксембург
Знаме на Данска

**Националното знаме на [[Данска]]** е црвено знаме со бел скандинавски крст.
Крстот понатаму бил прифатен и од останатите скандинавски земји. Истото знаме било официјално знаме на Норвешка сè до 1821. Знамето на Данска е најстаро знаме во светот што сѐ уште се користи и најверојатно датира од 14 век.

## Други знамиња


Image:Naval Ensign of Denmark.svg|Знаме на морнарицата на Данска


## Поврзано
* Грб на Данска
## Наводи

Категорија:Данска
Категорија:Национални симболи на Данска
Знаме на Исланд

**Знамето на [[Исланд]]** — сино знаме со црвен скандинавски крст и со бели ленти до рабовите на крстот. Знамето било усвоено на 17 јуни 1944 година кога Исланд станал независен. Првото знаме на Исланд било сино знаме со бел скандинавски крст. Државното знаме на Исланд е поразлично од цивилното знаме.

## Други знамиња

Image:Flag of the President of Iceland.svg|Претседателско знаме на Исланд
Image:Hvítbláinn.svg|23pxПрвото знаме на Исланд


## Поврзано
* Грб на Исланд
## Наводи

Категорија:Исланд
Категорија:Знаме на Исланд
Ретрокогниција

**Ретрокогниција** (позната и како **посткогниција**), од латински *retro* со значење „позади, назад“ и *cognition* со значење „знаење“, е паранормален пренос на информации во врска со настани или предмети од минатото, за разлика од прекогниција, каде се добиваат информации за идни, сè уште неслучени настани.

Терминот го употребувал Фредерик Маерс.

Ретрокогницијата, како и останатите форми на парапсихологијата, се смета за илузија или измама.

## Наводи

## Надворешни врски
Едгар Кејси  (англиски)

Ретрокогниција: истражување низ меморијата за минати животи и за периодите меѓу два живота  од Вагнер Алегрети (англиски)

Категорија:Паранормално
Категорија:Парапсихологија
Места

мини|десно|Места во Егејска Македонија
мини|десно|250px|Карта на реката Места
**Места** (; , *Нестос*) — река во Пиринска и Егејска Македонија. Извира на планината Рила недалеку до нејзиниот највисок врв Мусала, тече меѓу планините Пирин на запад и Родопите на исток и се влева во Егејско Море. Се образува со слевањето на реките Црна и Бела Места, 5&nbsp;км североисточно од градот Јакоруда. Вкупниот тек на реката е 230 км, од кои 126 км во Бугариjа. Реката има и големи притоки од кои ја добива својата вода. Сливот зафаќа површина од .

Реката завршува во морето со Делтата на Места источно од Керемидли, Саришабанско.

По реката е наречена општината Места во Кавалскиот округ, Егејска Македонија.

## Поврзано
* Места (општина)
* Черешовско Езеро
* Бела Места
* Црна Места

## Наводи

## Надворешни врски
* Слики од Места 
* Сливот на реката Места

Категорија:Реки во Пиринска Македонија
Категорија:Реки во Егејска Македонија
Категорија:Рила
Категорија:Места (општина)
Категорија:Слив на Места
Категорија:Меѓународни реки во Европа
Категорија:Географија на Тракија
Знаме на Монако

**Знамето на [[Монако]]** е составено од две хоризонтални полиња во црвена и бела боја, што го прави слично со знамето на Индонезија, Сингапур и Полска. Денешното знаме на Монако се донело во 1881 година кога Монако бил под раководство на принцот Чарлс III. 

## Поврзано
* Грб на Монако

Категорија:Монако
Категорија:Знаме на Монако
Зенерови карти

thumb|300px|right|Зенерови карти
**Зенеровите карти** се карти кои се користени при експерименти во врска со вонсетилно восприемање (ESP) и јасновидост. Психологот Карл Зенер ги осмислил овие карти на почетокот на 1930-те години заради експериментите кои ги вршел со својот колега Џ. Б. Рин.

## Изглед
Постојат само пет карти: празен круг (една линија), крст (две линии), три вертикални брановидни линии (или бранови), празен квадрат (четири линии), и празна форма на ѕвезда. Во еден шпил на Зенерови карти има 25 карти, по пет од секоја.

Кога првпат се употребени овие карти, биле направени од бела делумно провидна хартија. Неколкумина испитаници покажале многу високо ниво на погаѓање на картите, сè додека е утврдено дека тенката бела хартија е проѕирна. Картите потоа се печатени на хартија преку која било невозможно да се видат.

## Експерименти

При тестирање на јасновидост, од испитаникот се бара да ја погоди картата која случајно ќе биде извлечена од шпилот. Експериментот завршува откако сите карти ќе бидат извлечени.

При некои експерименти на вонсетилно восприемање, испитаникот се наоѓа во посебна просторија.

На интернет постои онлајн тестирање со Зенерови карти.

Зенеровите карти се користат и за тестирање на телепатија. При вакво тестирање потребни се двајца испитаници, поставени во две посебни простории. Едниот од нив црта една од картите, и се обидува ментално да му ја испрати информацијата на другиот испитаник, кој треба да каже за која карта станува збор.

## Наводи

## Надворешни врски
* Statistical analysis of precognition/clairvoyance Онлајн тестирање 
* Тест со Зенерови карти (за симнување)
* Тестирање 
* Тестирање за двајца

Категорија:Парапсихологија
Категорија:Американски пронајдоци
221Б Бејкер Стрит

Во сите приказни за Шерлок Холмс и неговиот пријател Д-р Вотсон, Холмс живеел на адресата **221Б Бејкер Стрит**. За време на приказните и периодот кога тие се пишувани, Британската Империја била во својот најголем подем и Лондон бил голем центар на културниот и социјалниот живот.

Источниот дел на Лондон содржел соседства каде сиромашниот народ и работничката класа живееле. Најпознатите и богати луѓе живееле во Западен Лондон. Во Западниот дел на Лондон се наоѓале Мајфер, Кенсингтон и Регентс Парк. Бејкер Стрит била исто така дел од тој регион.

thumb|left|200px|right|Музејот на Шерлок Холмс

За времето кога Артур Конан Дојл го пишувал приказните и авантурите за Шерлок Холмс, улицата Бејкер Стрит навистина постоела, но немало адреса 221Б. Бејкер Стрит била мала, пократка од една милја. Таа се протегала од север кон југ со број на куќи од 1 до 85. Во 1930 година, некои од околните улици биле преименувани, бројот на згради се зголемил и Бејкер Стрит станала поголема. Во тој момент куќа со 221Б станала вистинска и адресата 221Б Бејкер Стрит, Лондон постоела. 
thumb|left|200px|right|Шерлок Холмс паб
Набргу, зградата со број 221Б се разрушила и се изградила нова зграда користена од Аби Банка. Банката била главна канцеларија од 1932 до 2002 година. Денес таа сѐ уште е дел од Банката Аби и ги извршува сите свои функции.

Поради уникатната и значајна врска помеѓу компанијата и Шерлок Холмс, банката изгради статуа на Шелок Холмс. Исто така, банката назначила и човек што ќе прима писма и разгледници што се упатуваат до популарната адреса 221Б Бејкер Стрит.


Се сретнавме наредниот ден како што тој испланира, и ги рзгледав собите на бр. 221Б, Бејкер Стрит, за кои тој зборуваше за време на нашите состаноци. Тие се состоеа од пар удобни соби со кревет и единствена голема дневна соба, добро опремена со мебел и осветлена со два големи прозорци. Станот беше пожелен во секој поглед. (*[[Студија во светлоцрвено]], [[Артур Конан Дојл]]*)

Така се опиша за првпат најпознатата и најславната адреса во светската литература.

Категорија:Артур Конан Дојл
Категорија:Шерлок Холмс
Бригада (филм)

**Бригада** (руски: *Бригада*) е руска криминална серија, создадена во 2002 година. За многу краток период, оваа серија станала една од најпопуларните серии на сите времиња во Русија. Серијата има 15 епизоди, а е напишана од Игор Порублов и Алексеј Сидоров, а режијата е на Алексеј Сидоров. Премиерата во Македонија е на Телевизија Телма.

## Концепт

Во текот на 1989 година Саша Белов се враќа од војната во Авганистан. За цело тоа време додека бил отсутен, животот во неговата земја Русија се изменил многу. Неговите пријатели од детството, Пчела и Космос за тоа време се претвориле во рекетари. Саша дознава дека и неговата девојка Лена исто така го изневерува. Додека ги решава проблемите со неа пред клубот во која таа работи, тој се судира со нејзиниот нов “газда“ Мува, со криминално досие. Роднина на самиот Мува е Каверин, висок чиновник во полицијата во Русија. Пчела и Космос го наговоруваат на Саша да започне да се заниава со рекетарство, но тој постојано не прифаќа, бидејќи се подготвува да се запише на факултет. Нивниот последен другар, Фил заработува пари учествувајќи на натпревари на “улични борби“. На еден натпревар во самата публика е и Мува, чија цел е да го убие на Саша. Избувнува масовна тепачка, каде на крајот полицијата, на чело со Каверин, го пронајдува мртвото тело на Мува. За тоа убиство е обвинет Александар Белов-Саша, кој Космос успева да го сокрие надвор од градот. Во вилата каде што престојува, Саша се вљубува во сосетката и негова идна жена Оља. Со текот на времето, Саша и неговата новоформирана “бригада“ стануваат највлијателните луѓе на црниот бизнис во Русија...

## Ликови
Глумците кои глумеле во серијата станале познати имиња многу брзо откако серијата се емитувала на телевизија.

•*Саша Белов* (Сергеј Безруков) – водач на криминалната група. Многу паметен и интелигентен, а најголема мана му е неверувањето во никого.

•*Фил* ( *Владимир Вдовиченков*) - По Саша, тој е најискрениот член на групата. Долги години бил боксер, но поради болест го напушта спортот за да стане каскадер. По обидот за убиство, долго време е во кома, пред да биде убиен.

•*Космос * (Дмитриј Дужев) – Еден од творците на групата. Подоцна, Саша открива дека тој е убиецот на Мува, станува зависник од дрога а Саша тешко му верува на неговитезборови.

•*Пчела* (Павел Маиков) – Најтивкиот член кај групата. Подоцна, од Саша сметан за одговорен за атентатот врз неговите другари.

•*Оља* (Екатерина Гусева) – Сопруга на Саша,со кој има син и големи семејни проблеми но сепак на крајот заедно ги решаваат.

•*Каверин* (Андреј Панин) –Лошата страна во филмот. Во почетокот е полицаец кој сака да го обвини Саша за убиството на Мува, а подоцна лично се пресметува со неговата група.

## Наводи

## Надворешни врски
* Официјално мрежно место  на «Бригада»
*  
* Кадри од филмот
* Неофицијално мрежно место на Бригада
* Сайт о «Бригаде»
* Серии од 1-7 
* Серии од 8-15 

Категорија:Руски телевизиски серии
Соломонов печат

thumb|right|Соломоновиот печат прикажан наједоноставно.
**Соломонов печат** — магиски прстен со печат, за кој се вели дека го поседувал кралот Соломон. Во средновековните еврејски, христијански и исламски легенди се вели дека овој печат на Соломон му давал моќ за да им наредува на демоните (или џиновите), или за да зборува со животните.

## Во легендите

Во приказните Илјада и една ноќ, еден лош џин е опишан како затворен во бакарно шише цели 1800 години, со печат ставен од прстен.

Во некои легенди, прстенот на Соломон е претставен од месинг и железо, на кој е изрезбарено името на Бога, и украсено со четири дијаманти. Во некои подоцнежни варијанти, прстенот едноставно го имал врз себе симболот наречен Давидова ѕвезда (хексаграм), претставен со два триаголника кои се преплетуваат. Во празнините има точки или симболи. Според други легенди, тоа е пентаграм или некоја многу комплицирана фигура.

Во една арапска приказна се вели дека демонот Сакхр ја прелажал една од сестрите на Соломон да му го даде прстенот. Сакхр тогаш владеел 40 дена (во некои верзии - 40 години), додека Соломон скитал низ земјата сиромашен. Потоа, Сакхр го фрлил прстенот во морето, една риба го голтнала, а рибарот што ја уловил, му ја однел на Соломон. Под казна, Сакхр е натеран да изгради голема џамија за Соломон.

## Алхемија

Во алхемијата, комбинацијата на симболите на оган и вода (триаголници свртени нагоре и надолу) е позната како „Соломонов печат“. Симболот ја претставува комбинацијата на спротивностите и трансформацијата.

## Поврзано
* Клучот на Соломон
* Соломонов завет
* Пентаграм
* Давидова ѕвезда

## Надворешни врски
* Еврејска енциклопедија
* Приказните од „Илјада и една ноќ“ (2,91 МБ); во „Приказната за рибарот“.
* Различни описи од Министерството за надворешни работи на Израел.
* Соломоновиот печат во исламската култура со историски осврт.

Категорија:Амајлии
Категорија:Симболи
Категорија:Соломон
Категорија:Печати
Категорија:Магиски симболи
Донка Ушлинова

мини|десно|Донка со сопругот Ставре Ушлинов во 60. пешадиски полк, 1917 г.
**Донка Ставрева (Христова) Ушлинова**, наречена **Донка Комитката** ( - ) — македонска револуционерка, учесник во македонското револуционерно движење, член и четник на Македонската револуционерна организација, а подоцна станала и подофицер во бугарската армија .

## Животопис

Донка Ушлинова е родена во 1885 во село Смилево. На 15 години се омажила за Ставре Христов од селото Лера, Битолско. Додека мажот ѝ бил на печалба, Донка ја вознемирувал и следел еден Турчин, која таа го убила и го закопала со помошта на нејзината јатрва, Сребра Апостолова. По убиството двете жени пребегнале во блиската планина каде биле пресретнати од четата на ресенскиот војвода Славејко Арсов, кој им дал униформи.

## Револуционерна дејност

Така Ушлинова се вклучила во борбата на Македонската револуционерна ораганизација. Пред Илинденското востание таа учествувала во околу 20 борби во Битолскиот револуционерен округ, поточно кај селата Лева Река, Смилево и Златари.

По востанието, таа пребегнала во Бугарија преку Србија. Во Варна го сретнала својот сопруг. За време на Балканските војни Донка Ушлинова заедно со нејзиниот сопруг Ставре станале доброволци во Осмата костурска дружина на Македонско-одринското ополчение. Ушлинова учествувала во многу борби, но се истакнала во битките на Шарќој, Галиполе, при заробувањето на Јавер паша, Руен и Султантепе. За покажаниот хероизам таа станала ефрејтор и била наградена со два ордени за храброст – трети и четврти степен.

## Прва светска војна

За време не Првата светска војна Ушлинова пристапила како доброволец во Вториот пешадиски македонски полк на Единаесеттата пешадиска македонска диверзија. Таа учествувала во Битката кај Јаребична, Дојран, Круша Планина и многу други. Наградена е со *Орден за храброст од втор степен*, а во 1917 година со* Орден за храброст прв степен* и чин подофицер, подарени лично од главниот командант на армијата генерал-поручник Никола Жеков. Донка подоцна е предложена за офицерски чин, но крајот на војната не дозволил тоа да се случи.

Донка Ушлинова, заедно со сопругот примиле парична помош од 10 000 лева со која градат мала куќа. Во 1924 година им се родил синот Александар. Донка Ушлинова била член на Варненското друштво на офицери *Другарски сојуз*, сè до нејзината смрт на 27 јуни 1937 година. После смртта, македонскиот женски сојуз издал некролог:

## Награди
* Војнички крст за храброст I, II, III и IV степен.

## Наводи

## Надворешни врски

* "Речи и подвизи на доброволката Донка Воjвода", Софиja, 1928 година
* 
* 

Категорија:Луѓе од Смилево
Категорија:Дејци на ВМОРО
Категорија:Македонски комити
Категорија:Бугарски офицери од Македонија
Категорија:Личности од Првата светска војна
Категорија:Македонски преселници во Варна
Негери Сембилан

**Негери Сембилан** (исто и **Негри Сембилан**, јави: نڬري سمبيلن), е држава во Малезија.  Се наоѓа на западниот брег на Полуостровска Малезија, јужно од Куала Лумпур и се граничи со Селангор на север, Паханг на исток Џохор и Малака на југ. Главен град е Серембан.  Кралска престолнина е Сери Менанти во Дистриктот Куала Пилах.

## Потекло на поимот
Името *Негери Сембилан* *(Negeri Sembilan)* во буквален превод од малајски значи „држава од девет“. Се смета дека името е развиено од  деветте дистрикти или *nagari* (сега познати како *luak*) кои биле населени од народот Минангкабау кои потекнуваат од Западна Суматра (сега дел од Индонезија). Арапскиот назив на Негери Сембилан е ***Darul Khusus*** ("Посебното живеалиште").

## Демографија
Етничкиот состав на населението во 2005 изнесувало: Малајци (497.896 или 54,96%), Кинези (220.141 или 24,3%), Индијци (137.588 или 15,18%), други (50.267 или 5,54%).

## Надворешни врски
* Портал на локалната управа 

thumb|left|Палатата ''Истана Сери Мананти''
thumb|left|Нилаи

*
Категорија:Држави и територии на Малезија
Тетраграматон

right|

**Тетраграматон ** (од грчки τετραγράμματον, со значење „збор со четири букви“), се однесува на хебрејското **יהוה**, едно од имињата на Богот на Израел, напишано со четири букви.

Буквите читани од десно кон лево се:
:

Овие четири букви се однесуваат на „Јахве“ или „Јехова“, а разликите се појавуваат поради тоа што хебрејското писмо ги испушта самогласките. Името на Бога со овие четири букви се појавува во хебрејскиот дел на Светото писмо 6,828 пати. Не се појавува во Песна над песните.

## Поврзано
* Библија

## Наводи

Категорија:Јахве
Категорија:Христијанство
Категорија:Јудаизам
Белуџистанска црна мечка

**Белуџистанската црна мечка** (*Ursus thibetanus gedruosianus*) е под-вид на азиската црна мечка. Некои веруваат дека ова е единствениот „вистински“ под-вид на азиската мечка.

## Живеалиште
Белуџистанската црна мечка живее во високите делови на покраината Белуџистан во јужен Пакистан и југоисточен Иран. Најмногу ја има на ридовите јужно од Куздар. Во минатото ја имало низ целата територија на Белуџистан, но денес се смета дека е исчезната во повеќето региони. Како главна причина за исчезнувањето се смета уништувањето на шумите што претставува уништување на природното живеалиште на оваа мечка.

## Особености
Како и останатите азиски мечки и оваа има белег со кремава боја на градите. Овие мечки се малку помали од азиската црна мечка. Достигнуваат должина од 1,4 до 1,8 метри, и тежина помеѓу 90 и 180 килограми. Повеќето мечки од овој под-вид имаат кратко крзно со кафеавкаста боја, која почесто е црвено-кафеава отколку црна. Животниот век им е помеѓу 25 и 30 години. 
  
Женките достигнуваат полова зрелост на возраст од 3-4 години. Во Пакистан, сезаоната за парење е во октомври, и носењето на малечките трае 7-8 месеци. Се смета дека во потоплите предели бременоста е пократка отколку во постуденит предели. Белуџистанската мечка раѓа од 1 до 3 младенчиња. Тие се раѓаат слепи и целосно зависни од мајката. Остануваат со мајката во текот на следните две години.

## Исхрана
Белуџистанската мечка се храни со растенија, плодови, семиња, мед и инсекти. Исо така се храни и со мали ’рбетници како птици, глодачи и гуштери.

## Заштитен статус
Белуџистанската црна мечка е еден од најретките цицачи на светот и се наоѓа на црвената список на загрозени видови (IUCN). Заштитена и е според CITES, односно постои забрана за каква било продажба на производи од оваа мечка. Се прават напори да се спречи истребувањето, меѓутоа најголем проблем претставува сечењето на шумите, кое е нивното природно живеалиште.

## Надворешни врски
* Белуџистанската црна мечка  

Категорија:Мечки
Мечка, црна
Атласка мечка

**Атласката мечка** (*Ursus arctos crowtheri*) позната и под името **Берберска мечка** е подвид на кафеавата мечка, но сепак понегогаш се смета како различен вид. Оваа е едниствената мечка која живеела во Африка. Мечката можела да се сретна на планината Атлас и во околните региони, од Мароко до Либија. Денес се смета дека оваа мечка е изумрен вид. Илјадници мечки од овој подвид биле ловени поради спорт, но и употребувани за казнување криминалци за време на ширењето на римската империја во Северна Африка. 
 
Некои научници сметаат дека животното сѐ уште е присутно во источна Африка и дека е изворот на криптидот познат како „нанди мечка“. Сепак овие тврдења се исклучени од биогеографијата. 
 
Според описи од 18ти и 19 век, овие мечки биле помали од обичните кафеави мечки, но со посплескана муцка и крзно кое било со скоро црна боја.

Кралот на Мароко поседувал вакви мечки, и подарил една во 1830 на зоолошката градина во Марсеј. Оваа мечка е последната мечка која била проучувана од научниците. Последната единка се смета дека била убиена од ловци во 1870-тите на планината Тетуан во северно Мароко.

## Наводи
* 

Категорија:Изумрени видови
Категорија:Цицачи
Категорија:Мечки
Една си единствена

***Една си единствена*** (босански: *Jedna si jedina*) е поранешната државна химна на Босна и Херцеговина. Текстот на химната го напишал Дино Мерлин, додека музиката е преземена од старата босанска севдалинка „Од онаа страна на Плива“ или на босански *„С оне стране Пливе“*.

Како химна била усвоена во декември 1995 година. Поради наводното исклучување на спомнување на Срби и Хрвати во текстот, иако самиот текст не спомнува ниеден босанскохерцеговачки народ, во 1998 година е заменета со новата химна Интермецо.

## Текст

### Прва верзија
{| width="100%"
|- valign="top"

### Втора верзија
{| width="100%"
|- valign="down"

## Поврзано
* Интермецо
*Босна и Херцеговина

Категорија:Национални симболи на Босна и Херцеговина
Е
Клучот на Соломон

thumb|right|250px|Еден од многуте „магични кругови“ од Клучот на Соломон.
***Клучот на Соломон*** () — средновековна книга за магии што му се припишува на кралот Соломон.

Постојат неколку верзии на *Клучот на Соломон*, со различни преводи, во кои има разлики. Повеќето од овие текстови датираат од 16 или 17 век, а најстариот е од 15 век.

## Историја

Судејќи според стилот со кој е напишана, книгата е од среден век. Многу од книгите кои му се припишуваат на Соломон се всушност напишани во средниот век.

Книгата содржи неколку параграфи инспирирани од текстовите во Талмудот и еврејската Кабала.

Според митската историја на овој документ, кралот Соломон ја напишал книгата за својот син Робоам, и му наложил да ја скрие книгата во гроб заедно со него. Но, после многу години, книгата е откриена од група вавилонски филозофи. Приказната натаму вели дека никој не можел да ја толкува книгата, сè додека едниот од нив се сетил да го повика Бога на помош. Тогаш пред него се појавил ангелот божји кој побарал заклетва од него да го крие текстот од слабите и недостојните, а потоа можел јасно да го сфати текстот.

## Содржина
*Клучот на Соломон* е поделен во две книги. Првата книга содржи привикување, инвокација и клетви за повикување духови на умрени и демони, кои би требало да му ги исполнат желбите на оној што ги повикува. Исто така објаснува како да пронајдеш украдени предмети, како да бидеш невидлив, да стекнеш наклоност и љубов, и така натаму.

Втората книга опишува различни видови на чистења низ кои треба да помине „егзорцистот“, како треба да се облече, и какви животни треба да им се жртвуваат на духовите. Објаснети се сите потребни елементи за да се состави амајлија, како и начинот на кој се чисти и се подготвува амајлијата да делува.

Како и во повеќето средновековни текстови, сите овие магиски дејанија се изведуваат преку моќта на Бога, кому му се упатени сите повикувања.

## Библиографија

* Елизабет Батлер, *Ритуална магија*, ISBN 0-271-01846-1, дел II, поглавје 1, „Кругот на Соломон“, стр. 47-99.
* Артур Е. Вејт, *Книга за црна магија*, ISBN 0-87728-207-2, поглавје 2, „Сложени ритуали“, стр.70

## Поврзано
* Тестаментот на Соломон
* Соломонов печат

## Наводи


## Надворешни врски
* Клучот на Соломон во езотерсиките архиви

Категорија:Езотерија
Категорија:Магија
Категорија:Соломон
Серембан

**Серембан** (јави: سرمبن; Seremban)е главен град на Малезиската држава Негери Сембилан. Се наоѓа во истоимениот дистрикт кое е еден од седумте. Градот брои нешто повеќе од 400.000 жители.

## Наводи

## Поврзано
* Негери Сембилан

## Надворешни врски

* Negeri State Library 
* Seremban Maya 
* Majlis Perbandaran Seremban 

## Галерија


Image:Era Walk - La Esquina.jpg
Image:Era Walk covered.jpg
Image:Seremban.JPG



Категорија:Негери Сембилан
Категорија:Градови во Малезија
Имиња на Истанбул

Градот Истанбул во текот на својата историја своето име го менувал на повеќепати.

## Византион

**Византион** ()  е основан во 667 година п.н.е. од мегарски колонисти. Така бил наречен според нивниот владетел Виза. Од ова име подоцна произлегло и името на Византиското Царство. За многу краток период градот го носел и латинското име „Август Антонија“ кое било дадено од страна на царот Септимиј Север во чест на неговиот син Анатониј, иако вообичаениот римски назив е латинизираниот облик „Бизантиум“ (*Byzantium*).

## Нов Рим

**Нов Рим** (старогрчки:*Δευτέρα Ρώμη*) градот своето име го добил по изборот за нова престолнинана Византија од страна на Константин I во околу 330 година. Но ова име не се задржало многу во употреба. Самото име било користено во времето на Големиот раскол.

## Константинопол

**Константинопол** (старогрчки *Κωνσταντινούπολις*) ова име го имал околу 16 века или поточно од 330 година сè до 1930 година. Името произлегува од царот Константин I, а во превод значи “градот на Константин“. Во времето на Византија исто така било употребувано и името Византион. Името „Константинопол“ продолжило да се употребува и по падот на градот, со исклучок во времето на Мустафа III (1717 - 1774) кога градот се нарекувал *Исламбол*, односно *Истанбул* којшто значи полн со ислам.

## Цариград

**Цариград** e традиционалното македонско име на градот и како такво се срекава во сите словенски јазици. Во превод Цариград означува “град на царевите“. Ова име било користено и од страна на потчинетите грци во Османлиското Царство како и **Стинполи** („шетање во град“). Многу популарно име османлиско време било и **Стамбол** .

## Истанбул

**Истанбул** е име кое градот го добил по 28 март 1930 година и превртот во Турција. Самиот збор Истанбул означува „кон градот“.

## Извори

Категорија:Историја на Истанбул
Категорија:Потекло на географски имиња
Анадолски Хисар

**Анадолски Хисар** (турски: *Anadolu Hisarı*) или **Замок Ѓузелџе** — музеј кој се наоѓа во Истанбул, Турција. Овој објект се наоѓа на Босфорот, а бил изграден во времето на султанот Бајазит I. Неговата површина зазема 7.000m² и претставува најстара градба во заземаниот Цариград. Мостот Фатих султан Мехмет се наоѓа северно од тврдината, во непосредна близина. Спротивно од Анадолскиот хисар се наоѓа тврдината Румелихисар, која била изградена во периодот од 1451 до 1452 година од страна на Мехмед II. Изградбата на овие тврдини главно била поради контрола на морскиот сообраќај покрај Босфорот, кој од особено значење била за венецијаните кои биле сојузници на Византија.

Анадолски хисар бил изграден како тврдина. Објектот е висок 25 метри, главната кула има форма на неправилен пентагон со пет караули на секој агол. Во тврдината има изградено џамија. Таа претставува една од најстарите турски архитектурни структури изградени во денешниот Истанбул. Султанот Мехмед II тврдината ја заобиколил со додавање на два метри дебел ѕид, со три дополнителни караули. Поради различните намени на тврдината во текот на османлискиот период, објектот не го задржал својот оригинален изглед. По освојувањето на градот, објектот служел и како затвор.

Денеска, објектот е претворен во музеј.

## Поврзано
* Османлиска архитектура
* Румелихисар
* Босфор
* Пропаѓање на Византија

## Наводи

## Надворешни врски

* Architectural Museum (in Turkish) 
* Principals of Ottoman fort architecture (in Turkish) 

Категорија:Знаменитости во Истанбул
Категорија:Музеи во Истанбул
Категорија:Босфор
Категорија:Отомански тврдини
Златен Рог

**Златниот Рог** (турски *Haliç*, Халич; на грчки: Χρυσό Κέρας, Хрисо Керас) е залив на границата меѓу Босфор и Мраморно Море со должина од 12,2 км, ширина 92-120 метри и длабочина 47 метри. Над Златниот Рог се наоѓаат повеќе мостови, меѓу кој е и Галата. Идејата за негова градба била од познатиот италијански уметник Леонардо да Винчи, но неговата замисла се остварила по околу 500 години, а негов архитект бил Булент Гундор.

Набљудувано историски, Златниот Рог претставува најголема стратершка точка во реонот на денешен Истанбул. Во времето на Византија, по должината на брегот биле изградени ѕидини за заштита на градот од поморски напади. Кулата Галата дополнително придонесувала за одбрана на градот. Оваа кула во голема мера била уништена во времето на латинското заземање на градот во 1204 година, но потоа била повторно изградена.

## Златниот Рог како тема во уметноста
* „Златниот Рог“ (*Златни Рог*) - песна на српскиот поет Васко Попа од 1974 година.

## Наводи

Категорија:Знаменитости во Истанбул
Категорија:Златен Рог
Паханг

**Паханг** (јави: ڨهڠ) е трета по големина држава во Малезија, после Саравак и Сабах, и го зафаќа големиот речен басен на истоимената Паханшка Река. На север се граничи со Келантан, на запад со Перак, Селангор, Негери Сембилан, на југ со Џохор и на исток со Теренгану и Јужнокинеското Море.

Главен град е  Куантан, додека кралска престолнина е Пекан. Други поголеми градови се: Џерантут, Куала Липис, Темерлох и др. 
Арапското име за Паханг е *Darul Makmur* ("Место на Спокојот").

## Демографија
Етничкиот состав на населението е околу 1.000.000 малајци и Бумипутра, 233.000 кинези, 68.500 индијци, 13.700 други, и 68.000 без малезиско државјанство.

## Наводи
* Рослина Мохамад (Ноември 17, 2005). "Pahang BN rep ticked off over question" . *[[The Star (Малезија)|The Star]]*.

## Надворешни врски
* Official website of the Pahang State Government
* Official website of the Pahang Tourism
* http://cendawankemaman.blogspot.com/ Perusahaan Cendawan

[thumb|лево|230п|[Поштенска марка на Паханг од 1892 година]]
[thumb|лево|230п|Плантажи на [кафе во висорамнината Камерон во Паханг]]

*
Категорија:Држави и територии на Малезија
Куантан

**Куантан** е главен град на Паханг, најголемата малезиска држава на Полуостровска Малезија. Градот е сместен во близина на устието на истоимената Куантанска Река која се влева во Јужнокинеското Море.Етничката структура на населението од градот е 58% малајци, 32% кинези, 4% индијци и 6% други. Вкупниот број на жители изнесува 552.500 и со тоа е 9-ти најголем град во Малезија.

## Надворешни врски

* Pahang Tourism Offical Website
* Satellite Image of Kuantan City
* Weather forecast for Kuantan City

thumb|лево|250px|Државната џамија во Куантан

Категорија:Паханг
Категорија:Градови во Малезија
Мравојад

**Mравојад** ( *Myrmecophagidae*) животно кое е вистинска смукалка за мравките и термитите. Се храни со инсекти на тој начин што со канџите од своите предни шепи ги уништува мравјалниците и живеалиштата на термитите. Потоа во нив ја вовлекува издолжената глава и го започнува својот оброк. Со помош на 40 сантиметри долгиот леплив јазик, тој ги собира инсектите и ги голта. Оваа техника е многу ефикасна, така што во текот на еден ден тој може да проголта и до 30 000 мравки и термити! Многумина го сметаат за лесен плен, но кога не ќе успее да им избега на грабливците, енергично се брани со помош на моќните канџи. При одбрана го користи и јазикот : тој е толку долг и тенок што мравојадот може да го задуши напаѓачот вовлекувајќи му го во ноздрите!

## Распространетост

Мравојадот живее во шумите и во шумовитите савани во Јужна и Средна Америка

Џиновски мравојад е застапен во деловите на Јужна Америка т.е во предели со ниски треви.  Долг е околу 2,5 метри и има голема и дебела опашка . Има долг јазик со должина од 1 метро и има долга , тенка и шпицеста глава која што е слична со армадилото за да може добро да ги улови инсектите , глувците и слично. Исто така трча 45 километри на час . На нозете има остри кани коишто при трчање ги собира и кога трча потскокнува . Пример : ако има напади од големи и опасни животни тој брзо трча и се сокрива во непроодни грмушки .

## Галерија


Image:Myrmecophaga tridactyla - Phoenix Zoo.jpg|Голем мравојад
Image:Myresluger.jpg|Мравојад 


Категорија:Цицачи
Мексиканско гризли

**Мексиканското гризли** (*Ursus arctos nelsoni*) е изумрен подвид на кафеавата мечка. Триномното име е дадено по американскиот природонаучник Едвард Вилијам Нелсон, кој застрелал ваква мечка во областа Чивава во 1899.

## Особености
Мексиканското гризли било едно од најголемите и најтешките цицачи во Мексико. Достигнува должина од 183 сантиметри и просечна тежина од 318 килограми. Поради сребрената боја на неговото крзно, нарекуван е и „el oso plateado“ (сребрена мечка).
 
Се храни најчесто со растенија, плодови и инсекти. Понекогаш се храни и со мали цицачи или мрша.
 
Раѓаат едно до 3 младенчиња секои 3 години.
 
## Живеалиште
Ова животно живееле во северните територии на Мексико, во боровите шуми. Се среќавалe од Аризона до Ново Мексико, до 1920-тите. Како нивно последно живеалиште се смета областа Чивава.
 
## Причини за исчезнување
Првите Европејци кои стапиле во контакт со мексиканското гризли биле конквистадорите кои во 16. век, на чело со Франциско Васкес де Коронадо тргнале на експедиција да ги најдата Седумте златни града. Тие тргнале од Град Мексико на север преку Ново Мексико со денешните држави Тексас и Канзас. 
 
Бидејќи овие мечки понекогаш се хранеле со добиток, од фармерите биле сметани како штетници. Ова резултирало со зголемен лов и труење на овие мечки, кои веќе за време на 1930-тите станале загрозен вид. Еднствените преостанати популации живеле на неколку планини на територијата на Чивава. До 1960 останале само 30 единки. И покрај статусот на загрозен и заштитен вид, нивниот лов продложил. До 1964 година, Мексиканското гризли било истребено.

## Наводи

Категорија:Изумрени видови
Категорија:Цицачи
Категорија:Мечки
Паихија

**Паихија** (, ) — главното туристичко место на Заливот на Островите во округот Далечен Север на Северниот Остров на Нов Зеланд. Гратчето се наоѓа недалеку од историското место Расел и Керикери, 60 км северно од Фангареи. Местото е забележително по тоа што тука е одигран првиот натпревар во крикет во Нов Зеланд.

Недалеку на север се наоѓа и историски важното место Ваитанги, како и Харуру Фолс/Ватеа на запад; селото Опуа и селцето Те Хауми на југ.

Паихија брои 1.960 жители (јуни 2016), што претставува пораст во однос на претходните години.
Гратчето има основно училиште.

## Поврзано
* Нортленд
* Залив на Островите

## Наводи

## Надворешни врски

* Паихија на Википатување 
* Паихија: Бисер на Заливот на Островите  — туристичка инфостраница 
* Карта на Паихија  
* Училиште во Паихија 

Категорија:Населени места во Нов Зеланд
Категорија:Нортленд
Црква Свети Антониј Падовански (Истанбул)

**Црквата Свети Антониј Падуа** е христијански храм кој се наоѓа во Истанбул, Турција.

Овој објект бил изграден во 1725 година од страна на италијанската емиграција во Цариград, но многу брзо била демолирена и делумно разрушена. Денешната црква била изградена во периодот помеѓу 1906 и 1912 година со неоготски стил, а нејзин архитект е италијанецот Џилио Мионгери, кој има конструирано и многу други објекти во Истанбул и Анкара. Може да собере 40,000 верници.

Црквата се смета за базилика, и се одржува од страна на италијански свештеници. Саботната маса започнува во 19:00 часот, а неделната во 09:30 часот.

## Наводи

Категорија:Цркви во Истанбул
Категорија:Римокатолички катедрали во Турција
Категорија:Цркви од 20 век
Категорија:Бејоглу (Истанбул)
Категорија:Неоготска архитектура во Турција